בשנים 2012–2013 פרסם אסופת מאמרים באתר החדשות "וואלה!" ובכלל זה יצא בחריפות כנגד הפיכת המושג "שמאל" למילת גנאי והלין על כך שאין בישראל, בניגוד לדעה הרווחת, תקשורת שמאלנית, פרס את הכשלים בתפיסת העולם הכלכלית של ראש הממשלה, בנימין נתניהו ובשיטת "ייבוש השירותים הציבוריים" אשר פקידי האוצר דאז הובילו, הביע מורת רוח מהוויתור על ערך השלום ויצא חוצץ כנגד מפעל ההתנחלויות המבודדות ובעד פתרון שתי מדינות לשני עמים לשם שמירה על זהות יהודית ודמוקרטית של מדינת ישראל, הזהיר מתהליך הלגטימציה שעושים בשמאל ובמרכז לגדעון סער חרף עמדותיו הימניות, הדגיש את הצורך בקיומה של דמוקרטיה מתגוננת אל מול הטרור היהודי על רקע "פרשת תורת המלך" ועל סירוב הימין הפוליטי בישראל לבצע חשבון נפש לאחר רצח ראש הממשלה יצחק רבין, על ההוקרה לה ראוי שר הביטחון לשעבר, עמיר פרץ בשל החלטתו לפתח את מערכת ההגנה "כיפת ברזל" וכן, על חוויותיו האישיות כסנגור פעילות ופעילי המחאה החברתית הגדולה אשר נעצרו, אל מול הפגיעה בדמוקרטיה והיחס האלים כלפיהן וכלפיהם.